CELEX: C2005/132/05
Language: et
Date: 2005-05-28 00:00:00
Title: Euroopa Kohtu (esimene koda) 14. aprilli 2005. aasta otsus kohtuasjas C-6/03 (Verwaltungsgericht Koblenz'i eelotsusetaotlus): Deponiezweckverband Eiterköpfe versus Land Rheinland-Pfalz (Keskkond — Jäätmete ladestamine prügilasse — Direktiiv 1999/31 — Rangemaid nõudeid sätestav siseriiklik õigusakt — Kooskõla)

28.5.2005   
            
            
               ET
            
            
               Euroopa Liidu Teataja
            
            
               C 132/3
            
         
      EUROOPA KOHTU
   
   (esimene koda)
   14. aprilli 2005. aasta otsus
   kohtuasjas C-6/03 (Verwaltungsgericht Koblenz'i eelotsusetaotlus): Deponiezweckverband Eiterköpfe versus Land Rheinland-Pfalz (1)
   
   (Keskkond - Jäätmete ladestamine prügilasse - Direktiiv 1999/31 - Rangemaid nõudeid sätestav siseriiklik õigusakt - Kooskõla)
   (2005/C 132/05)
   Kohtumenetluse keel: saksa
   Kohtuasjas C-6/03, mille esemeks on Euroopa Kohtule EÜ artikli 234 alusel esitatud eelotsusetaotlus, mille esitas Verwaltungsgericht Koblenz (Saksamaa) 4. detsembri 2002. aasta otsusega, mis saabus Euroopa Kohtusse 8. jaanuaril 2003, menetluses Deponiezweckverband Eiterköpfe v. Land Rheinland-Pfalz, tegi Euroopa Kohus (esimene koda), koosseisus: koja esimees P. Jann, kohtunikud N. Colneric, J. N. Cunha Rodrigues (ettekandja), M. Ilešič ja E. Levits; kohtujurist D. Ruiz-Jarabo Colomer, kohtusekretär ametnik K. Sztranc, 14. aprillil 2005 otsuse, mille resolutiivosa on järgmine:
   
               1.
            
            
               Nõukogu 26. aprilli 1999. aasta direktiivi 1999/31/EÜ prügilate kohta artikli 5 lõigetega 1 ja 2 ei ole vastuolus siseriiklik meede, mis:
               
                           —
                        
                        
                           määrab biolagunevate jäätmete vastuvõtmise kohta kindlaks madalamad piirnormid kui direktiiv, isegi kui need piirnormid on nii madalad, et need segavad selliste jäätmete mehaanilis-bioloogilist töötlemist või tuhastamist enne prügilas ladestamist,
                        
                     
                           —
                        
                        
                           määrab prügilas ladestatavate jäätmete vähendamiseks lühemad tähtajad kui direktiiv,
                        
                     
                           —
                        
                        
                           laieneb mitte ainult biolagunevatele jäätmetele vaid ka orgaanilistele ainetele, mis ei ole biolagunevad, ja
                        
                     
                           —
                        
                        
                           laieneb mitte ainult olmejäätmetele vaid ka jäätmetele, mida võib käidelda nagu olmejäätmeid.
                        
                     
         
               2.
            
            
               Ühenduse õiguse proportsionaalsuse põhimõtet ei kohaldata EÜ artikli 176 alusel võetud rangematele siseriiklikele kaitsemeetmetele, mis ületavad keskkonna valdkonnas ühenduse direktiiviga ettenähtud miinimumnõudeid, niivõrd kuivõrd asutamislepingu teised sätted ei ole asjassepuutuvad.
            
         
      (1)  ELT C 101, 26.4.2003.